News Update: ลาดหุ้นสหรัฐฯ ปั่นป่วน S&P 500 ทำจุดต่ำสุดใหม่ของปี 2022 ท่ามกลางความวุ่นวายของสกุลเงินทั่วโลก - FINNOMENA
ดัชนี S&P 500 ทำจุดต่ำสุดใหม่ของปี 2022 ด้านดัชนี Dow Jones เข้าสู่ตลาดขาลงหรือภาวะที่ราคาหุ้นปรับตัวลงอย่างต่อเนื่อง หลังการเพิ่มดอกเบี้ยของธนาคารกลางสหรัฐฯ รวมถึงความวุ่นวายในสกุลเงินทั่วโลก
27 ก.ย. 2565

ดัชนี S&P 500 ทำจุดต่ำสุดใหม่ของปี 2022 ด้านดัชนี Dow Jones เข้าสู่ตลาดขาลงหรือภาวะที่ราคาหุ้นปรับตัวลงอย่างต่อเนื่อง หลังการเพิ่มดอกเบี้ยของธนาคารกลางสหรัฐฯ รวมถึงความวุ่นวายในสกุลเงินทั่วโลก
โดยเมื่อวานนี้ (26 ก.ย.) ดัชนี S&P 500 ปรับตัวลงมา 1.03% ปิดที่ 3,655.04 ซึ่ง ณ จุดหนึ่งร่วงลงสู่ 3,644.76 ทำสถิติจุดต่ำสุดใหม่ของปี 2022 ขณะที่ดัชนี Dow Jones ลดลง 1.11% สู่ 29,260.81 จุด และดัชนี Nasdaq ลดลงมา 0.6% อยู่ที่ 10,802.92 จุด
ขณะที่เงินปอนด์อังกฤษอ่อนค่าหนักสุดเป็นประวัติการณ์ โดยอ่อนค่าลง 4% ซึ่งที่จุดหนึ่งอยู่ที่ปอนด์ละ 1.0382 ดอลลาร์ ผลจากการคาดการณ์ว่าธนาคารอังกฤษอาจต้องขึ้นดอกเบี้ยอย่างเข้มงวดกว่าเดิมเพื่อควบคุมอัตราเงินเฟ้อ
การขึ้นดอกเบี้ยของ Fed รวมถึงการประกาศลดภาษีของอังกฤษเมื่อสัปดาห์ที่แล้วได้หนุนให้ดอลลาร์แข็งค่าขึ้น ขณะที่เงินยูโรอ่อนค่าสุดนับตั้งแต่ปี 2002 เมื่อเทียบกับดอลลาร์
ดอลลาร์ที่แข็งค่าขึ้นต่อเนื่องอาจส่งผลกระทบต่อผลกำไรของบริษัทข้ามชาติในสหรัฐฯ และยังสร้างความเสียหายให้กับการค้าทั่วโลกเพราะส่วนใหญ่ทำธุรกรรมเป็นดอลลาร์
Michael Wilson หัวหน้านักกลยุทธ์หุ้นสหรัฐฯ ของ Morgan Stanley มองว่า ในประวัติศาสตร์นั้น ดอลลาร์ที่แข็งค่าเช่นนี้เคยนำไปสู่วิกฤติทางการเงินหรือทางเศรษฐกิจบางประเภท
ขณะที่อัตราผลตอบแทนพันธบัตรพุ่งขึ้นเมื่อวานนี้ (26 ก.ย.) โดย ณ จุดหนึ่งระหว่างวัน ผลตอบแทนพันธบัตรรัฐบาลอายุ 10 ปีอยู่ที่ 3.9% สูงสุดนับตั้งแต่ปี 2010 ขณะที่ผลตอบแทนพันธบัตรรัฐบาลอายุ 2 ปี พุ่งทะลุ 4.3% ซึ่งเป็นระดับสูงสุดนับตั้งแต่ปี 2007
อ้างอิง:
https://www.cnbc.com/2022/09/25/stock-market-futures-open-to-close-news.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA